เป็นประจำเดือนครั้งแรกในรอบ3ปีหลังจากฝังยาคุมค่ะ(ยาคุมครบกำหนดเเล้วแต่ยังไม่ได้เอาออก) ประจำเดือนมาน้อยค่ะมูกเลือดดูจะเยอะกว่าด้วยซ้ำ มาตลอดทั้งวันทุกวัน ตอนนี้ก็ยังไม่หายเลยค่ะ จะเป็นอันตรายรึป่าวค่ะ แล้วมันเกิดจากอะไร เข๋มยาคุมไม่เอาออกจะเปนไรมั้ยค่ะ
สวัสดีค่ะ ตามปกติเเล้ว การฝังยาคุมกำเนิด แบบ 3 ปี หรือ 5 ปี ทักจะทำให้มีการยับยั้งการตกไข่ ร่วมกับทำให้เยื่อบุโพรงมดลูกบางลง ทำให้ส่วนมากมักไม่มีประจำเดือนมาถ้าใช้ติดต่อกัน หรือมาในปริมาณที่น้อยลงเมื่อยาฝังเหล่านี้ หมดอายุลง ดังนั้น ร่างกายจะพยายามปรับตัวเข้าสู่สภาวะปกติของร่างกาย คือการกลับมาตกไข่ เเละกลับมามีรอบเดือนทุกเดือนตามเดิม ซึ่งในบางรายอาจใช้เวลา 1-3 เดือน กว่าจะสามารถกลับมาตกไข่ เเละมีรอบเดือนตามปกติได้ถ้าการที่มีเลือดออกผิดปกติจากช่องคลอด หลังจากที่ยาฝังหมดอายุ ต้องระวังไว้ก่อนว่า อาจมีการตั้งครรภ์เกิดขึ้นได้ เเละถ้ามีเพศสัมพันธ์และมีความเสี่ยงที่จะตั้งครรภ์ควรตรวจการตั้งครรภ์ก่อนค่ะ เพราะถ้ามีการตั้งครรภ์ร่วมกับมีเลือดออกผิดปกติ แนะนำให้ไปพบสูตินรีเเพทย์ เพื่อทำการตรวจอย่างละเอียด เนื่องจากอาจเกิดภาวะแทรกซ้อนจากการตั้งครรภ์ได้ค่ะแต่ถ้าตรวจไม่พบการตั้งครรภ์ ยังอาจเกิดได้จากหลายสาเหตุค่ะ เช่น การที่ติดเชื้อในอุ้งเชิงกราน การมีติ่งเนื้อที่ปากมดลูกหรือติ่งเนื้อที่เยื่อบุโพรงมดลูก การติดเชื้อที่ปากมดลูก หรือเลือดที่ออกจากการที่ไม่ตกไข่ ถ้าเป็นไปได้เเนะนำให้มาตรวจภายในกับสูตินรีเเพทย์ค่ะ เพื่อหาสาเหตุอย่างละเอียด ส่วนการเอายาฝังออก ถ้าเป็นไปได้เอาออกก็ดีค่ะ เนื่องจากไม่ได้มีประโยชน์ในเเง่ของการคุมกำเนิดเเล้วค่ะ